Document ID: /roh_data/filtered/fineweb-2-filterrobots_roh.jsonl.gz/40122

Il traffic public en Svizra vegn reducì, las interpresas da transport svizras reduceschian l'offerta. Quai tenor l'ordinaziun da las Viafiers federalas svizras ed AutoDaPosta sco er en coordinaziun cun l'Uffizi federal da traffic, hai num en ina communicaziun.
L'urari vegn adattà davent da gievgia, pass per pass e quel valia ad interim.
Il provediment da basa saja garantì, i dettia dentant trens che na curseschian betg, che hajan retard u nagina colliaziun. Las interpresas da transport supplitgeschan da consultar l'urari online avant mintga viadi.
Gia il venderdi aveva la Viafier retica annunzià differentas mesiras:
- Tranter auter èn ils viadis dal Bernina Express e dal Glacier Express stritgads
- Nagins viadis da gruppa e nagins viadis istorics
- Nagins vaguns-restaurant e nagins vaguns cun catering
L'urari actual da la Viafier retica chattais Vus mintgamai sin rhb.ch, quel da las Viafiers federalas sin sbb.ch u er viceversa.
Coronavirus
Dapli fatgs, infurmaziuns ed istorgias chattais qua.